La data de 6 martie 2024, polițiștii de investigații criminale din cadrul Poliției Municipiului Sebeș au identificat 3 bărbați, de 22, 34 și 38 de ani, din Sebeș, ca persoane bănuite de săvârșirea unei infracțiuni de furt, faptă sesizată poliției în dimineața aceleiași zile.
Din cercetări a rezultat că, în dimineața zilei de 6 martie 2024, cei 3 s-ar fi prezentat la locuința unei femei de 78 de ani, din Sebeș, sub pretextul colectării deșeurilor metalice, dar, profitând de neatenția femeii, ar fi sustras un recipient din cupru în valoare de aproximativ 3.000 de lei.
Prejudiciul a fost recuperat și restituit păgubitei.
Față de cei 3, cercetările sunt continuate sub aspectul săvârșirii infracțiunii de furt precum și pentru stabilirea întregii activități infracționale.